**Clipe**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clipe

Pe trepte vechi de lemn,

Doar soarele coboară!

Suspinul unei clipe târzii a amuțit.

Perdele prăfuite uşor se înfioară

Când vântul ca un pustnic la geamuri s-a oprit...

-Simți-voi azi aievea

Parfumul dimineții

Când te prindeam de mână,

Când nu vroiam să pleci?

Privire ta albastră,

Ascunsă de lumină,

Era ca un izvor aprins de stele reci !

Voi mai atinge luna

Prin umbre de mătase

Când noaptea ca o slugă

În vis ne-mbrățişa ?

Azi casa-i o ruină

Şi viața-i o povară

Iar eu ,mă sting în noapte precum un fulg de nea !

Într-o odaie tristă,

O simplă lumânare

Mai arde obosita

Într-un cotlon uitat.

O fată cu ochi negrii,

Cu rochia-nvechită,

Zâmbeşte-n întuneric

Spre cerul înstelat.

Pianul iar îi cântă

Din amintiri pierdute

Şi mâinile-i coboară

Pe geamul aburit,

Simțind pe buze roze

O lacrimă uşoară,

Un vis ce-ncet se stinge

Prin timpul amorțit...